Halfdan Lehmann

Halfdan Lehmann (født 26. juni 1825, død 1908) var en norsk embetsmann og statsråd. Han var statssekretær fra 18. oktober 1879 til 1. februar 1906. Han leda Kirke- og undervisningsdepartementet («tilforordna sjef») fra 16. til 26. september 1881 og var konstituert statsråd i Marinedepartementet fra 21. mars til 3. mai 1884 og i Kirke- og undervisningsdepartementet fra 29. mars til 3. april samme år.

Lehmann blei cand.jur. i 1851 og fikk samme år stilling som kopist i Kirkedepartementet. Han fikk etter hvert høyere stillinger og blei ekspedisjonssekretær i 1858. I september 1874 blei han utnevnt til borgermester i Christianssand. Høsten 1879 var han så tilbake i departementet, nå som statssekretær, et embete han hadde fram til 1906, med unntak av korte perioder som fungerende statsråd.

I 1854 var Lehmann formann i Det norske Studentersamfund. I 1866 blei han utnevnt til ridder av St. Olavs Orden.

Referanser

Kilder 
 Øivind Østang: Det norske statsråd 1814–1945, Statsministerens kontor 1996, ISBN 8299384001
 Wilhelm Swalin: Konungens norska och svenska statsråd 1809–1814–1881 – biografiska data, Stockholm 1881, side 61
 Tor Erling Staff (redaktør): Den frie talerstol – 1813–1963 – Det norske Studentersamfund 150 år, Oslo 1963, side 138

Eksterne lenker 
 

Norske utdanningsministre
Norske marineministre
Norske embets- og tjenestemenn
norske borgermestere og ordførere
Formenn av Det Norske Studentersamfund
St. Olavs Orden